open-index/open-wikipedia-markdown huggingface dataset:
Nolinsk

**Nolinsk** (vene keeles Нолинск) on linn Venemaal Kirovi oblastis, Nolinski rajooni halduskeskus. Nolinsk asub Voja jõe paremal kaldal, oblastikeskusest Kirovist ligikaudu 117 km lõunas.

Nolinsk on rajatud 1668. aastal. Linnaks sai Nolinsk 1780. aastal. 1823. aastal sai linn tulekahjus rängalt kannatada, kuid ehitati uuesti üles. 20. sajandi algul oli Nolinsk tuntud poliitvangide pagendussesaatmise kohana. Aastatel 1940–1957 oli linna nimi **Molotovsk**.

## Viited
Sretensk

**Sretensk** (vene keeles Сретенск) on linn Venemaal Taga-Baikali krais, Sretenski rajooni halduskeskus. Sretensk asub Šilka jõe ääres, Tšitast ligikaudu 280 km idas. Sretensk on kõige väiksem elanike arvuga linn Taga-Baikali krais.

Sretensk rajati kindlustatud asulana 1689. aastal. Sretensk sai linnaõigused 1789. aastal, kuid kaotas need 1798. aastal. 1897. aastal ehitati Sretenskini Siberi raudtee. 1926. aastal sai Sretensk taas linnaks.

## Viited
Havlíčkův Brodi ringkond

**Havlíčkův Brodi ringkond** (tšehhi keeles *Okres Havlíčkův Brod*) on 2. järgu haldusüksus (ringkond) Tšehhis Vysočina maakonnas. Ringkonna halduskeskus on Havlíčkův Brod.

## Viited
Mihhail Mjagkov

**Mihhail Jurjevitš Mjagkov** (vene keeles *Михаи́л Юрьевич Мягко́в*; sündinud 26. oktoobril 1968 Moskvas) on Venemaa ajaloolane. 

Ta on olnud Venemaa Teaduste Akadeemia Üldajaloo Instituudi sõdade ja geopoliitika ajaloo keskuse juhataja, Venemaa Välisministeeriumi Moskva Riikliku Rahvusvaheliste Suhete Instituudi (MGIMO) professor, Venemaa Sõjaajaloo Seltsi teadusdirektor. Vene Föderatsiooni kultuuriministri Vladimir Medinski nõunik (2012–2020).

## Elulugu
1993. aastal lõpetas Moskva Riikliku Ajaloo- ja Arhiivinstituudi arhiiviteaduskonna. Tudengina ajateenistuses Nõukogude armee raudteevägedes.

1993. aastal asus tööle Venemaa Teaduste Akadeemia Üldajaloo Instituuti. 1997. aastal kaitses Vene Föderatsiooni Kaitseministeeriumi Sõjaajaloo Instituudis ajalooteaduste kandidaadi väitekirja ("Armeegrupp "Mitte" Moskva lahingus"). 2006. aastal kaitses Venemaa Teaduste Akadeemia Üldajaloo Instituudis ajalooteaduste doktori kraadi ("Sõjajärgse Euroopa struktuuriprobleemid Nõukogude-Ameerika suhetes 1941-1945"). Alates 2004. aastast õpetab MGIMO-s (Maailma ja Venemaa ajaloo kateeder) kursusi "Venemaa ajalugu iidsetest aegadest 20. sajandini" ja "Venemaa ajalugu 20. sajandil – 21. sajandi alguses".

Ta oli Aleksei Pivovarovi 2009. aastal valminud filmi "Moskva. Sügis. Nelikümmend esimene" teaduskonsultant.

5. aprillil 2013 nimetas Venemaa võimutruud ajaloonägemust esindav Venemaa Ajaloo Seltsi presiidium ta uute Venemaa ajaloo õpikute koostamise töörühma liikmeks. 2014. aastal anti talle Vene Föderatsiooni kõrghariduse autöötaja aunimetus.

Pärast Venemaa täiemahulise sissetungi algust Ukrainasse tõmbas ta otseseid paralleele Ukraina rünnaku ja Suure Isamaasõja vahel ning rõhutas "Donbassi genotsiidi" olemasolu. Mais 2023 väitis ta intervjuus, et Ukraina "denatsifitseerimine" kestab aastakümneid. Hiljem võrdles ta Katõni veresauna ja tsiviilisikute mõrvu Butšas, märkides sarnasust "nende provokatiivses olemuses" Venemaa-vastase vandenõuna.

Vladimir Putini 2024. aasta Venemaa presidendivalimislavastuses oli ta Putini usaldusisik.

31. jaanuaril 2025 tegi ta Moskvas oma raamatu "Must raamat. Rootsi ja Soome russofoobia lühike ajalugu" esitlusel ettepaneku nimetada Soome laht ümber Peterburi laheks, tuues eeskujuks USA presidendi Donald Trumpi, kes nimetas Mehhiko lahe ümber Ameerika laheks. Soome lahe ümbernimetamise põhjuseks on tema sõnul Soome ja Rootsi äärmine Vene-vastasus.

## Monograafiad

* Вермахт у ворот Москвы, 1941—1942. М.: ИВИ РАН, 1999; М.: Олма-Пресс, 2005 (2-е изд., дополненное).
* Проблема послевоенного устройства Европы в американо-советских отношениях 1941—1945 гг. М.: ИВИ РАН, 2006.
* Война 1941—1945. Факты и документы. М.: Олма-Пресс, 2001, 2004, 2005 (в соавторстве)
* Всё о великой войне. М.: Алгоритм, Эксмо, 2010 (в соавторстве).
* 1942 год. От «Кремля» до «Марса». М.: Олма Медиа Групп, 2015.
* Вся правда о великой войне. М.: Алгоритм, 2015 (в соавторстве).
* *Михаил Мягков.* Вермахт у ворот Москвы. — Алгоритм, 2016. — 1500 экз. — .

## Viited
Algsed fluktuatsioonid

**Algsed fluktuatsioonid** (inglise keeles *primordial fluctuations*) on tiheduse variatsioonid varases Universumis, mida peetakse Universumi struktuuri seemneteks. 

Need variatsioonid olid põhjustatud vaakumi fluktuatsioonidest ja kasvasid kosmilise inflatsiooni käigus kiire paisumisega. Arvatakse, et Universum oli enne inflatsiooni termodünaamilises tasakaalus. Seetõttu oleks Universum ilma nende fluktatsioonideta täiesti homogeenne ja poleks tekkinud ühtegi galaktikat ega galaktikaparve.
Karl Oppermann

**Karl Ludwig Wilhelm Oppermann** (venepäraselt *Karl Ivanovitš*, vene keeles *Карл Иванович Опперман*) (23. november 1766 Darmstadt, Hessen-Darmstadti maakrahvkond – 2. juuli (vkj)/ 14. juuli 1831 Peterburi) oli Hessen-Darmstadti ja Venemaa Keisririigi sõjaväeinsener (insener-kindral).

1779. aastal astus ta Hessen-Darmstadti sõjaväkke ja sai 1783. aastal seal insenerkapteni auastme. 1783. aastal läks ta üle Vene insenerikorpusesse.

1788–1790. aasta Vene-Rootsi sõja ajal ehitas 1789. aastal Ruotsinsalme kindluses Ruotsinsalme esimese merelahingu ajal lühikese ajaga Vene rannikukindlustised.

Napoleoni-vastases koalitsioonis oli ta 1805. aastal Itaalias Vene, Briti ja Napoli vägede kindralkortermeister. 
 
1807. aastal, kui Venemaa oli Napoleoni liitlane, valmistas Kroonlinna kindlust ette sõjaks Suurbritanniaga. 1809. aastal pani ta aluse Babrujski kindluse ehitistele, 1812. aastal tegeles kindluste relvastamisega Riiast Kiievini, sh tegeles ka Väinalinna kindluse kavandamisega.
 
Kuuenda koalitsiooni sõjas juhtis 1813. aastal Thorni piiramist, osales Leipzigi lahingus ning Magdeburgi ja Hamburgi blokaadis. 

Alates 1818. aastast sai suurvürst Nikolai Pavlovitši abi kindlustiste alal. 

1829. aastal sai temast krahv.

Tegeles ka alates 1830. aastast Tallinnas ehitatava Kalaranna fordi projekteerimisega ja Viapori kindluse uuendamise kavandamisega.

Suri Peterburis koolerasse, maetud Viiburi linnaosa ühele koolerakalmistule.

Pärast tema surma hakati 1833. aastal tema projekti järgi ehitama Bresti kindlust.

## Välislingid
*Nr 36612. Erik Amburgeri andmebaas
*Опперман, Карл Иванович. Энциклопедический словарь Брокгауза и Ефрона
Eesti Looduskaitse Seltsi auliige

**Eesti Looduskaitse Seltsi auliige** on Eesti Looduskaitse Seltsi tunnustus inimesele, kellel on erilisi teeneid looduskaitsealases töös ja Seltsi tegevuse arendamisel.

Eesti Looduskaitse Seltsi auliikmeid võib valida Seltsi kongress või täiskogu.

Esimesed Eesti Looduskaitse Seltsi auliikmed valiti 1969. aastal.

Auliikmed on: 
:Friedebert Tuglas, Johannes Piiper, Aleksander Lint, Harald Haberman (1969)
:Ott Kangilaski, Erni Krusten, Karl Orviku, Villem Voore (1971)
:Karl Ader, Märt Laarman, Osvald Laisaar, Heino Ränk (1973)
:Hendrik Künnapuu, Hendrik Limberg, Voldemar Panso (1975)
:Jaan Joandi, Endel Varep, Juhan Muks (1979)
:Karl Müürisepp, Ferdinand Eisen, Edgar Talvik, Edgar Tõnurist, Edgar Keevallik, Julius Tehver, Elmo Ploom, Martin Linnas (1981)
:Kalju Kermas, Hardu Toomet, Adolf Vaigla (1983)
:Debora Vaarandi, Guido Talijärv, Vadim Želnin, Olga Antsov, Leo Nõges (1985)
:Harry Õiglane, Viktor Meister, Heino Teder, Tiit Rajaste (1988)
:Arnold Rüütel (1989)
:Valter Kangur, Rauno Ruuhijärvi, Johannes Lepiksaar (1990)
:Eino Jürman, Vello Denks, Hiie Kontor, Albert Norak, Olav Henno, Veljo Tormis, Enu Mäela, Riho Võhandu, Olli Ojala, Juta Põdra, Albert Ivask, Harri Jõgisalu, Kaljo Põllu, Vello Lind, Jaan Eilart, Enno Piir (1992)
:Fernando Ots (1993)
:Aadu Kivirüüt (1994)
:Jaan Laanemets, Abro Teemusk, Jüri Kraft (1995)
:Jaan Remmel, Ülo Niisuke, Herbert Kuurme, Taimi Parve, Heino Kasesalu (1996)
:Kaupo Ilmet, Linda Metsaorg, Karl Metsaots, Herman Mikk, Nikolai Preiman, Veljo Ranniku, Aksel Tiideberg, Maido Urbas (2005)
:Mare Paidla, Heik Past, Taaja Liibusk, Henn Käämbre, Ants Paju, Harald Velner, Einar Kivimäe (2009)
:Vaike Hang, Tõnis Kaasik, Enn Loigu, Rein Maran, Rein Mägi, Tiit Petersoo, Olav Renno, Toivo Univer, Ülo Vooglaid (2013)
:Rein Einasto, Ants Talioja, Hele Tulviste, Arne Vaik, Arne Kaasik, Vladimir Mirotvortsev (2014)
:Tõnu Tamm (2015)
:Fred Jüssi, Aleksei Turovski, Tiit Leito, Tiit Pääsuke, Tõnu Kaljuste, Heino Mardiste, Kalle Suuroja, Helvi Viira, Maie Jeeser, Enn Käiss (2016)
:Juhan Telgmaa, Andres Tarand, Sauvo Henttonen, Hendrik Relve (2017)
:Heino Tonsiver, Andres Pohla (2018)
:Mall Hiiemäe, Juhan Lepasaar (2019)
:Vootele Hansen, Ave Loigu, Mari Reitalu, Hans Vinkman (2021)
:Uku Alakivi, Aleksander Sinimäe (2022)
:Irja Alakivi, Vello Keppart (2023)
:Illi-Maret Luuk, Anu Sillaots (2024) 

## Viited

## Välislingid
*Eesti Looduskaitse Seltsi auliikmed
Kuld-vahanarmik

**Kuld-vahanarmik** (*Mycoacia aurea*) on klassi *[[Agaricomycetes]]* torikulaadsete seltsi kuuluv seente liik.

Seen kasvab lehtpuu lamatüvel. See ei värvu kaaliumhüdroksiidi toimel.

Seen sai eestikeelse nimetuse 2025. aastal.

## Välislingid
*
Jindřichův Hradeci ringkond

**Jindřichův Hradeci ringkond** (tšehhi keeles *Okres Jindřichův Hradec*) on 2. järgu haldusüksus (ringkond) Tšehhis Lõuna-Tšehhi maakonnas. Jindřichův Hradeci ringkond piirneb lõunas ja kagus Austriaga. Ringkonna halduskeskus on Jindřichův Hradec.

## Viited
Píseki ringkond

**Píseki ringkond** (tšehhi keeles *Okres Písek*) on 2. järgu haldusüksus (ringkond) Tšehhis Lõuna-Tšehhi maakonnas. Ringkonna halduskeskus on Písek.

## Viited
Erythricium

***Erythricium*** on klassi *[[Agaricomycetes]]* kuuluv kandseente perekond.

## Liike
**[[Erythricium aurantiacum]]*

## Välislingid
* ''Erythricium'' andmebaasis eElurikkus
Vahi kuue paiku vahi kuue paiku. Vaata umbes kell kuus valvuri pintsaku paranduslappe

**"Vahi kuue paiku vahi kuue paiku. Vaata umbes kell kuus valvuri pintsaku paranduslappe"** on Tõnu Oja (pseudonüüm Laur Lomper) 2025. aasta raamat autori lugulaulude ja tõdemustega.
České Budějovice ringkond

**České Budějovice ringkond** (tšehhi keeles *Okres České Budějovice*) on 2. järgu haldusüksus (ringkond) Tšehhis Lõuna-Tšehhi maakonnas. Kagus piirneb České Budějovice ringkond Austriaga. Ringkonna halduskeskus on České Budějovice.

## Viited
Český Krumlovi ringkond

**Český Krumlovi ringkond** (tšehhi keeles *Okres Český Krumlov*) on 2. järgu haldusüksus (ringkond) Tšehhis Lõuna-Tšehhi maakonnas. Český Krumlovi ringkond piirneb lõunas ja edelas Austriaga. Ringkonna halduskeskus on Český Krumlov.

## Viited
Strakonice ringkond

**Strakonice ringkond** (tšehhi keel *Okres Strakonice*) on 2. järgu haldusüksus (ringkond) Tšehhis Lõuna-Tšehhi maakonnas. Ringkonna halduskeskus on Strakonice.

## Viited
Mart-Matteus Kampus

**Mart-Matteus Kampus** (sündinud 5. septembril 1991) on eesti dramaturg.

Mart-Matteus lõpetas Aberystwythi Ülikoolis õpingud loovkirjutamise ja teatriteaduste erialal. Hiljem omandas ta vabade kunstide magistrikraadi koolist Royal Central School of Speech and Drama loovkirjutamises lavale ja ringhäälingule.

2023. aastal liitus Kampus Paide teatriga, kus ta töötab koosseisulise dramaturgina.  

## Tekstid ja dramaturgitöö teatrites

* **"Kadunud Paide"**, peakuraator ja idee autor. Interdistsiplinaarne kunstifestival, Paide Teater ja Arvamusfestival, Paide. (9–10. august 2024)
* **"Konsiilium"**, dramaturg. Lavastaja Helen Rekkor, Paide Teater, Paide. (Esietendus 25. oktoober 2023)
* **"Väljak"**, dramaturg ja autor. Lavastaja Mariliis Peterson, Paide Teater, Paide. (Esietendus 2. juuni 2023)

## Viited


## Välislingid
*
Piret Aus

**Piret Aus** (sündinud 10. juunil 1971) on eesti kultuurikorraldaja ja Tartu Ülikooli Viljandi kultuuriakadeemia kultuurikorralduse õppejõud.

1989. aastal lõpetas ta Vändra Keskkooli. 1994. aastal lõpetas ta Viljandi Kultuurikolledži rahvamuusika erialal, 2013. aastal lõpetas Tartu Ülikooli kultuurikorralduse magistriõppe.

Aastatel 1999–2005 oli ta Viljandi Pärimusmuusika Festivali programmijuht. Aastatel 2006–2010 oli ta Ugala Teatri turundusjuht ja osalise koormusega Tartu Ülikooli Viljandi kultuuriakadeemia kultuurikorralduse assistent. 2013. aastast on ta Tartu Ülikooli Viljandi kultuuriakadeemia kultuurikorralduse lektor.

2019. aastal sai ta kodanikupäeva aumärgi nägemis-, kuulmis- ja liikumispuudega inimestele ligipääsu loomise eest üldlaulu- ja tantsupeole "Minu arm". 

## Tunnustus
*2019 Kodanikupäeva aumärk
*2020 Tartu Ülikooli aumärk
*2020 Eesti Punase Risti IV klassi teenetemärk
*2021 Aasta kultuurikorraldaja auhind kultuurile ligipääsetavuse tagamise, pedagoogitöö ja pärandihoidmise eest

## Viited
Södra Hestra kirik

**Södra Hestra kirik** (Lõuna-Hestra kirik), tuntud ka kui **Broarydi kirik**, on kirik Broarydis Smålandis Rootsis. 13. sajandil rajati sinna puukirik ning sajandi lõpuks asendati puukirik kivikirikuga. Praegune kirik ehitati 1827–1830 ja avati 1835. aastal.

## Viited

## Välislingid

*
Tallinna Nõukogude Kaubanduse Tehnikum

**Tallinna Nõukogude Kaubanduse Tehnikum** oli Eesti NSV Kaubandusministeeriumi kutseõppeasutus 1951–1958, Tallinnas Tõnismägi 12/14.

Tallinna Nõukogude Kaubanduse Tehnikumis olid õppekavad:
*Tööstuskaupade tundmine, õpiaeg 3 aastat (7-klassi eelharidusega), omandati tehnik-kaubatundja kvalifikatsioon
*Toiduvalmistamise tehnoloogia, õpiaeg 2,5 aastat (keskkooli eelharidusega), omandati ühiskondliku toitlustamise tehnik-tehnoloogi kvalifikatsioon
*Toidukaupade tundmine, õpiaeg 2 aastat (keskkooli eelharidusega), omandati tehnik-kaubatundja kvalifikatsioon.
## Vaata ka
*Vabariiklik Nõukogude Kaubanduse Tehnikum, Viljandis
## Viide

## Välislingid
*VESTLUS Tallinna Nõukogude Kaubanduse Tehnikumist, Säde: lasteleht, nr. 38, 12 mai 1954
Matthew Shepard

**Matthew Wayne Shepard** (1. detsember 1976 Casper Wyomingi osariik – 12. oktoober 1998 Fort Collins Colorado osariik) oli politoloogia tudeng Wyomingi Ülikoolis.

## Surm
6. oktoobril 1998 langes ta Laramie linna lähistel jõhkra röövmõrva ohvriks, olles pekstuna ja piinatuna jäetud raskete vigastustega surema. Leituna toimetati ta kliinikumi Poudre Valley Hospital, kus kuus päeva hiljem suri rünnakus saadud rasketesse peavigastustesse.

Aaron McKinney ja Russell Henderson vahistati vahetult pärast rünnakut ning neile esitati süüdistus esimese astme mõrvas. Mõrv ja milline oli kuriteo motiivina roll noormehe seksuaalsel sättumusel, leidis üle maailma märkimisväärset meediakajastust. Edendama hakati vihakuritegude seadusandlust nii osariigi kui ka föderaalsel tasandil, mida ajendas lisaks mõrvajuhtum, mille tõttu suri James Byrd.

### Rahupaik
26. oktoobril 2018 maeti Matthew Shepardi tuhk anglikaani piiskopi Mariann Budde juhatamisel Washington National Cathedrali. 50 aastat varem peeti sealsamas viimati rahvustegelase leinatalitust Helen Kellerile.

## Viited
Vabaduse Tammepärja aumärk

**Vabaduse Tammepärja aumärk** on tunnustus inimestele, kellel on teeneid Eesti riigi ja rahva lähiajaloo mälestuse hoidmisel ja edasi andmisel, vabadusvõitluses ja relvastatud ning relvastamata vastupanuliikumises osalemisel, samuti Eesti vabadusvõitluse ja vastupanuliikumise jäädvustamisel.

Aumärgi andmise otsustab justiitsministri moodustatud komisjon, aumärgi saajate nimekirja kinnitab justiitsminister käskkirjaga.

Vabaduse Tammepärja aumärgid annab üle justiitsminister 30. augustil toimuval aktusel.

Esimesed Vabaduse Tammepärja aumärgid anti välja 2018. aastal.

## Viited
Prosciutto

**Prosciutto** on kuivatatud ja soolatud sink, mida ei ole küpsetatud ega suitsetatud. Seda valmistatakse tavaliselt sea tagajalast.

## Vaata ka
* Itaalia köök

## Viited
Kanada Teoreetilise Astrofüüsika Instituut

**Kanada Teoreetilise Astrofüüsika Instituut** (akronüümid *CITA* ja *ICAT*) on uurimiskeskus Kanadas Torontos.

CITA on riiklikult toetatav uurimiskeskus teoreetilise astrofüüsika uurimiseks, sealhulgas Universumi päritolu ja evolutsiooni ning paljude teiste tänapäevase astronoomia valdkonda kuuluvate nähtuste uurimiseks. CITA peamised ülesanded on edendada suhtlemist Kanada astrofüüsika kogukonnas ja olla astrofüüsika teoreetiliste uuringute rahvusvaheline tippkeskus. CITA koolitab ja arendab järgmise põlvkonna teadlasi järeldoktorite ning teadustöötajate stipendiumide kaudu ning üliõpilaste juhendamise kaudu bakalaureuse- ja magistriõppe tasemel.

CITA teeb tihedat koostööd Toronto Ülikooliga.

Silmapaistvaid CITA töötajaid oli Lev Kofman (CITA tegevdirektor 2008–2009).

## Viited
Tábori ringkond

**Tábori ringkond** (tšehhi keeles *Okres Tábor*) on 2. järgu haldusüksus (ringkond) Tšehhis Lõuna-Tšehhi maakonnas. Ringkonna halduskeskus on Tábor.

## Viited
Vorderstoder

**Vorderstoder** on vald *(Gemainde)* Austrias Ülem-Austria liidumaal Kirchdorfi ringkonnas.

Vorderstoder asub Traunviertelis. U. 55 % valla territooriumist on kaetud metsaga ja 25 % on haritav maa.

## Viited
Kroměříži ringkond

**Kroměříži ringkond** (tšehhi keeles *Okres Kroměříž*) on 2. järgu haldusüksus (ringkond) Tšehhis Zlíni maakonnas. Ringkonna halduskeskus on Kroměříž.

## Viited
Antipasto

Antipasto on itaalia eelroog, mis koosneb väikestest ühe suutäie suurustest suupistetest.

## Vaata ka
* Itaalia köök

## Viited
Tuumarelvakatsetuste Üldise Keelustamise Leping

**Tuumarelvakatsetuste Üldise Keelustamise Leping** (inglise keeles *Comprehensive Nuclear-Test-Ban Treaty*, CTBT) on rahvusvaheline lepe, mis keelustab tuumarelvade katsetused ja muud tuumaplahvatused nii sõjalistel kui tsiviileesmärkidel mis tahes kohas.

Lepingu on allkirjastanud 187 riiki. Eesti allkirjastas lepingu 20. novembril 1996, Riigikogus ratifitseeriti see 21. juunil 1999. ÜRO Peaassamblee võttis lepingu vastu 10. septembri 1996, kuid see ei ole jõustunud, sest üheksa riiki pole seda ratifitseerinud. Nimelt näeb lepingu lisa number 2 ette, et selle jõustumiseks peavad kõik läbirääkimiste ajal tuumareaktoreid omanud 44 riiki peavad leppe ratifitseerima. Allakirjutanutest pole CTBT-d ratifitseerinud Hiina, Egiptus, Iraan, Iisrael, Venemaa ja Ameerika Ühendriigid; allkirjastamata on see Indial, Pakistanil ja Põhja-Koreal.

CTBT jõustumisel asutatakse Tuumarelvakatsetuste Üldise Keelustamise Lepingu Organisatsioon (CTBTO), mis hakkab kontrollima järelevalvet lepingus kokkulepitu täitmist. Selleks nähti ette 321 seirejaamast (hõlmavat seismoloogilisi mõõtmisi, infraheli ja radioaktiivne isotoopide analüüsi) 16 laborist koosnev ülemaailmne süsteem (*International Monitoring System*, IMS). 2025. aasta seisuga oli IMS-ist valmis ligi 90%. Samuti on organisatsioonil õigus teostada kohalpealseid inspektsioone. 19. novembril 1996 loodi CTBTO ettevalmistuskomisjon.

## Viited

## Välislingid

* Lepingu tekst eesti keeles. Riigi Teataja.
Washingtoni riiklik katedraal

**Washingtoni riiklik katedraal** (inglise keeles *Washington National Cathedral*) on Peetrusele ja Paulusele pühitsetud toomkirik, mis asub Ameerika Ühendriikide pealinnas Washingtonis.

Uusgooti stiilis anglikaani katedraali arhitektid olid George Frederick Bodley ja Philip Hubert Frohman ning 29. septembril 1907. aastal pani sellele nurgakivi president Theodore Roosevelt. See on suuruselt teine sakraalehitis Ühendriikides ja suuruselt kuues maailmas, olles kõrguselt kolmas hoone linnas. Katedraalis tegutsevad kõrgemate vaimulikena nii Ameerika Ühendriikide Episkopaalkiriku juht kui ka Washingtoni piiskop.

Ajalooliste Paikade Riiklikku Registrisse (*National Register of Historic Places*) kantud ehitis asub Massachusetts Avenue ja Wisconsin Avenue ristmiku vahetus läheduses St. Albani künkal Washingtoni loodekvadrandis. Igal aastal külastab katedraali ligikaudu 270 000 inimest.

## Maetuid
Katedraali ja selle kõrval asuvasse kolumbaariumisse on maetud mitmeid tuntud ameeriklasi: Larz Anderson (tuhk), Joseph E. Davies (tuhk), George Dewey, Philip H. Frohman (tuhk), George A. Garrett, Julia Grant Cantacuzène, Cordell Hull, Helen Keller (tuhk), Frank B. Kellogg, John Mott, Almer Stillwell Monroney (tuhk), Joe Allbritton, Norman Prince, Matthew Shepard (tuhk), John Wesley Snyder, Leo Sowerby (tuhk), Anne Sullivan (tuhk), Stuart Symington, Henry Vaughan, Thomas C. Wasson, Isabel Weld Perkins (tuhk), Edith Wilson ja Woodrow Wilson.

### Vaimulikud
*Thomas John Claggett († 1816)
*William F. Creighton († 1987)
*Angus Dun († 1971, tuhk)
*James E. Freeman († 1943)
*Ronald H. Haines († 2008)
*Alfred Harding († 1923)
*Henry Y. Satterlee († 1908)
*Francis Bowes Sayre noorem († 2008, tuhk)
*John T. Walker († 1989)

## Koolid
Katedraali juures tegutsevad religioosselt algkool Beauvoir School ning üldhariduskoolid St. Albans School (noormeestele) ja National Cathedral School (neidudele).

## Viited
Hawaii Ülikool

**Hawaii Ülikool** (inglise keeles *University of Hawaiʻi*) on avaõiguslik ülikool ja ühtlasi ülikoolisüsteem Ameerika Ühendriikides Hawaii osariigis.

Ülikoolisüsteemi kuulub kolm ülikooli, seitse kolledžit ja hulk õppekeskusi laiali üle saarestiku.

Ülikoolisüsteemis õpib umbes 50 000 üliõpilast.

## Ülikoolid
*Hawaii Ülikool Mānoas (asutatud 1907 Honolulus)
*Hawaii Ülikool Hilos (asutatud 1945 Hilos)
*Hawaii Ülikool – West Oʻahu (asutatud 1976 Kapoleis O'ahu saarel)

## Viited

## Väislingid
*Koduleht
Krakowi mänguasjamuuseum

**Krakowi mänguasjamuuseum** (*Muzeum Zabawek Kraków*) on perekond Sosenko mänguasjakogul põhinev väljapanek. Erakogusse kuulub üle 40 000 eseme, kuid kuna muuseumil puuduvad oma ruumid, tegutsetakse ajutisel üüripinnal ja korraldatakse seal väikesemahulisi näitusi. Muuseum tegeleb kogu digiteerimisega, et teave esemete kohta oleks kõigile kättesaadav.

Muuseumi asutamise idee tekkis 1990. aastate alguses, konkreetsete tegevusteni jõuti 2021. aastal. 

## Näitused
Muuseumil puudub oma maja, kuhu saaks luua püsiekspositsiooni, kuid on olemas visioon, kuidas näituste abil mänguasjamaailma vaatajaile lähemale tuua. Lisaks näitustele viiakse läbi töötubasid ja peetakse mänguasjateemalisi loenguid. 

2023. aastal loodud näitus "Jak to działa? Zabawki napędzane nauką" oli esimene kaasav näitus, mille puhul näituse loojad ühendasid mänguasjad ja teaduse, tutvustades vaatajaile teaduse ja tehnoloogia saavutusi vanade mänguasjade sees olevate mehhanismide kaudu. Vaatajad said näitusel olevaid esemeid katsuda ja igakülgselt uurida ning informeerivad-harivad näitusetekstid selgitasid ka selliseid mõisteid nagu "kaldtasapind", "hõõrdumine", "tsentrifugaaljõud", "hoob", "vedru" jpt. Näituse idee oli mängides õppida. 

## Kogud
Sosenkode perekonnale kuuluvas erakogus on üle 40 000 mänguasja ning kogu täieneb pidevalt. Seal on esindatud eri ajastutest pärinevad nukud ja mänguloomad, lauamängud ja kaardid, mehaanilised mänguasjad, mängutoosid, dioraamid, mänguautod, mängulaevad ja -lennukid, suveniirid, mänguasjateemalised raamatud ja lastekirjandus, fotod, läikpildid ja palju muud lastekultuuri puutuvat.

## Mänguasjade abil lugude jutustamine
Digiteeritud kogu põhjal saab aimu, mil moel Sosenkod mänguasjade lugusid räägivad. Lisaks valmistamisajale, materjalidele ja mõõtudele räägivad nad ka sellest, kust ese on saadud ja kellele see on kuulunud. 

Kogusse kuulub näiteks legendaarse Saksa mänguasjatootja Steiff käsitsi valmistatud mängukaru 1903. aastast. Just seda tüüpi mängukaru lõige võeti edaspidi väga populaarseks saanud karude valmistamisel eeskujuks. Mänguasjauurijate jaoks on oluline, et tegemist on Steiffi ühe esimese karuga, loo jutustamise seisukohast aga see, et kollektsionäär pidi laskma karu restaureerida, kuna karu jäi eelmise omaniku koera kätte ja sai vigastada. Huvitav pisifakt on ka see, et mängukaru eelmine omanik pidas Krakówis lillepoodi, mis on tuntud selle poolest, et kinkis Inglise kuningannale Elizabeth II-le Krakowi visiidi ajal kauni lillekimbu, mille eest sai kuningannalt tänutäheks tal parasjagu peas olnud peakatte.

## Vaata ka
* Tartu Mänguasjamuuseum

## Viited
Porostereum

***Porostereum*** on kandseente perekond.

## Liike
**[[Porostereum spadiceum]]*

## Välislingid
* ''Porostereum'' andmebaasis eElurikkus.
Glediitsia

**Glediitsia** (*Gleditsia*) on perekond liblikõielisi.

## Liike
**Gleditsia aquatica* – sooglediitsia
**[[Gleditsia caspia]]*
**Gleditsia caspica* – kaspia glediitsia
**Gleditsia japonica* – jaapani glediitsia
**Gleditsia sinensis* – hiina glediitsia
**Gleditsia triacanthos* – kolmeastlaline glediitsia
**Gleditsia ×texana* – teksase glediitsia

## Välislingid
* Glediitsia andmebaasis eElurikkus
Lastekultuurikeskus

**Lastekultuurikeskus** on kultuuriasutus või mitme lastekultuuriasutuse liit, mis on pühendunud lastele ja peredele kultuuri kättesaadavaks tegemisele. 

Soomes tegutseb Soome Lastekultuuri Assotsiatsioon. Tegemist on kunsti ja -kultuuripraktikute üleriigilise koostöövõrgustikuga, mis kaitseb lastekultuuri staatust ja nähtavust ning mille peamine eesmärk on lastele kultuuriliste õiguste ja võimaluste tagamine.

## Viited
Mariann Rückenberg

**Mariann Rückenberg** (sündinud 17. aprillil 1988 Tallinnas) on eesti kirjanik ja laulja.

Rückenbergi sulest on ilmunud romaanid „Hull suvi“ (2018, kirjastus Varrak) ja „Hull elu“ (2021, Varrak). 

2025. aasta märtsis ilmus Rückenbergi esimene ajalooline romaan „Nõiatütre legend. Sookrati ja Hendrick von Tisenhuseni lugu“. 

Rückenberg lõpetas Tallinna Inglise Kolledži 2006. aastal. Omandas sotsioloogia bakalaureusekraadi Tallinna Ülikoolis 2012. aastal. Lisaks läbis edukalt Tartu Kutsehariduskeskuse juuksurieriala ja töötab siiani sel alal. 

2023. aastal sai Rückenbergist ajaloomagister. Tema uurimissuund käsitleb eesti naiste ajalugu, magistritöö kirjutas teemal: „Emma Asson (1889-1965). Naise kujunemine ajalooõpikute autoriks. Naiste kujutamine tema õpikutes.“
Kolmeastlaline glediitsia

**Kolmeastlaline glediitsia** (*Gleditsia triacanthos*) on liik liblikõielisi.

## Välislingid
* Kolmeastlaline glediitsia andmebaasis eElurikkus
LCVP (Ameerika Ühendriigid)

:*Sõidukitüübi kohta vaata artiklit [[LCVP]].*

**LCVP** (inglise keeles *landing craft, vehicle, personnel* (*maabumislaev, sõiduk, isikkoosseis*)) on Ameerika Ühendriikide maabumislaev, mida liitlasväed kasutasid laialdaselt teises maailmasõjas. Aluseid valmistati peamiselt vineerist ning sellega sai umbes 22 km/h liikudes kaldale toimetada rühma suuruse üksuse ehk 36 sõdurit. Pardale mindi suuremalt laevalt mööda kaubavõrke ronides ning maale mindi allalastud luugi kaudu.

Masina konstrueeris Andrew Higgins, kes võttis eeskuju soodes kasutatavatest paatidest. Neid toodeti üle 23 000.

## Kasutajad
*  Ameerika Ühendriigid
*  Hiina Vabariik
* 
*  Prantsusmaa

## Vaata ka
* Landing Craft Assault
* Landing Craft Mechanized
* LCVP
* Landing Ship, Tank

## Viited
Tüüp 2 Ka-Mi

**Tüüp 2 Ka-Mi** (jaapani keeles 特二式内火艇　カミ, *Toku-ni-shiki uchibitei kami*) on Jaapani kergetank. See oli riigi esimene amfiibne tank. Ehitus baseerub kergetankil Tüüp 95 Ha-Go, kuid on paljude erisustega. Ka-Mi jõudis esimest korda rindele 1942. aasta Guadalcanali kampaania ajal.

## Kasutajad
*  Jaapan

## Vaata ka
* DD (tank)
* T-38

## Allikad
*
*
*
*
*
*
Hügieenihüpotees

**Hügieenihüpotees** on meditsiinimõiste, mille kohaselt immuunsüsteemi toetab ja allergiaid ennetab see, kui lapseeas teatud mikroorganismidega (nagu soolefloora ja helmindid) kokku puututakse. Sellise kokkupuute puudumist seostatakse kehva immuuntaluvusega. Mõju ilmneb juhul, kui kontakt algab enne sündi ja lõppeb koolieas.

Hüpoteesi algsed versioonid viitasid kokkupuutele mikroorganismidega üldiselt, hilisemad versioonid kehtivad teatud mikroobide kogumi kohta, mis on inimestega koos arenenud.

Ühest üksmeelt hüpoteesi paikapidavuse suhtes pole, on leitud mitmeid tõendeid selle toetuseks,  aga on ka sellele vastanduvaid teadlasi.

Mõistet kasutatakse ka laiemas tähenduses, kirjeldades üleüldist hügieeniga liialdamise kahjulikke mõjusid.

## Viited
Zlíni ringkond

**Zlíni ringkond** (tšehhi keeles Okres Zlín) on 2. järgu haldusüksus (ringkond) Tšehhis Zlíni maakonnas. Zlíni ringkond piirneb idas ja kagus Slovakkiaga. Ringkonna halduskeskus on Zlín.

Aastatel 1949–1990 oli ringkonna nimi Okres Gottwaldov.

## Viited
Junkers Ju 88

**Junkers Ju 88** on Saksa mitmeotstarbeline sõjalennuk. Seda kahe mootoriga lennukit tootis Junkers ning Luftwaffe kasutas seda teises maailmasõjas laialdaselt. Ju 88 oli üks sõja mitmekülgsematest lennukitest.

Ju 88 sai alguse 1934. aastal, kui Lennundusministeerium kuulutas välja konkursi uue mitmeotstarbelise lennuki arendamiseks. Junkers esitas konkursile kaks projekti: Ju 85 ja Ju 88. Projektijuht oli Junkersi peakonstruktor Ernst Zindel. Ju 88 pidi hakkama täitma n-ö kiirpommitaja rolli ehk olema piisavalt kiire, et vajadusel vastase hävitajate eest põgeneda. Esimene prototüüp tegi oma esmalennu 21. detsembril 1936. Kolmas prototüüp oli juba piisavalt võimekas, et konkureerivad projektid Henschel Hs 127 ja Messerschmitt Bf 162 jäeti pooleli. Ju 88 arendati 1937. aasta lõpus täitma sukelduvpommitaja rolli, kuid selgus, et lennuki raam oli selleks ülesandeks liiga habras.

Lennuki arendamisel tekkisid mitmed probleemid ning selle kasutuselevõtt lükkus plaanitud 1938. aastast edasi septembrisse 1939, kui teine maailmasõda oli juba alanud. Ju 88-t kasutati esimest korda sissetungil Poola. Hiljem kasutati seda mitmel pool, näiteks Norras, Prantsusmaal, Suurbritannias, Jugoslaavias, Kreekas, Maltal, Põhja-Aafrikas ja idarindel. Kuigi suurem osa lennukitest oli Saksamaa Luftwaffe teenistuses, kasutasid seda ka teiste riikide õhuväed, nt Soome õhuvägi, Itaalia Regia Aeronautica ja Rumeenia kuninglik õhuvägi.

Junkers Ju 88 oli üks Luftwaffe tähtsamatest ning enim kasutust leidnud teise maailmasõja aegsetest lennukitest. Seda, nagu ka paljusid teisi kaasaegseid Sakas pommitajaid kasutati mitmetes rollides: pommitaja, sukelduvpommitaja, ööhävitaja, torpeedopommitaja, luurelennuki ning raskepommitajana. Maailmasõja lõpu poole kasutati Ju 88-t ka pommina. Seda lennukit toodeti aastatel 1936–1945 ning kokku üle 15 000, mis teeb sellest perioodi enimtoodetud kahemootorilise Saksa lennuki ning läbi aegade tootmisarvult teise pommituslennuki (rohkem ehk üle 18 000 on toodetud vaid Ameerika Ühendriikide neljamootorilist pommituslennukit Consolidated B-24 Liberator). Ju 88-st oli küll kümneid erinevaid mudeleid, kuid põhiline konstruktsioon jäi aastate jooksul samaks.

## Kasutajad
*  Hispaania
*  Itaalia
* 
* 
*  Rumeenia
* 
* 
* 
*  Ungari

## Vaata ka
* Junkers Ju 188
* Junkers Ju 288
* Junkers Ju 388
* Bristol Beaufighter
* De Havilland Mosquito
* Nakajima Ki-49
* Petljakov Pe-2
* Saab 18
* Tupolev Tu-2
* Yokosuka P1Y
* Teise maailmasõja lennukite loend
* Pommituslennukite loend
* Saksamaa sõjalennukite loend

## Kirjandus
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
R Coronae Borealis

**R Coronae Borealis**, ka **R CrB** on suhteliselt väikese massiga post-AGB täht Põhjakrooni (Corona Borealis) tähtkujus. R Corona Borealis on ebakorrapäraselt mitme tähesuuruse võrra nõrgenevate tähtede prototüüp. R Coronae Borealise näiv heledus on umbes 6 tähesuurust, mis jääb inimsilma nägemise piirile. Mõnest kuust kuni paljude aastateni küündivatel ajavahemikel kahaneb tähe visuaalne heledus aga kuni 15. tähesuuruseni. Seejärel taastub tähe heledus mõne kuu jooksul tavapärasele tasemele. Sellist heleduse muutuse käiku nimetatakse vahel ka "tagurpidi noovaks", võrdluses tavapäraste noovadega, mille heledus kasvab kiiresti ja seejärel kahaneb aeglaselt.

R Coronae Borealis koosneb umbes 90% ulatuses heeliumist ja vähem kui 1% ulatuses vesinikust. Valdava osa ülejäänud tähe ainest moodustab süsinik. Sellise koostise põhjal liigitatakse R CrB süsinikurikkaks ekstreemseks heeliumtäheks. Tähepulsatsioonide mudeldamise abil on leitud, et tähe mass on praegu 0,8-0,9 M☉. R CrB maksimaalne temperatuur on 6900 K ja see paistab tähe heleduse nõrgenemise perioodidel langevat, kui kondenseeruv tolm varjutab tähe fotosfääri.

Tähe spekter heleduse tavapärases olekus on sarnane hilise F või varase G-spektriklassi ülihiiu omale, kuid selles peaaegu puuduvad vesiniku spektrijooned, seevastu süsiniku ja tsüaani ((CN)2) ning molekulaarse süsiniku (C2) neeldumisribad on erakordselt tugevad.

## Välislingid
* AAVSO Variable Star of the Season, January 2000 (ingl. k.)
Kahevärviline tamm

**Kahevärviline tamm** (*Quercus bicolor*) on taimeliik pöögiliste sugukonnast. Kahevärviline tamm kasvab Põhja-Ameerikas. Kahevärviline tamm kasvab 18-24 meetri kõrguseks. Kahevärvuline tamm võib elada kuni 300 aasta vanuseks
Vought F4U Corsair

**Vought F4U Corsair** (inglise keelest *Korsaar*) on Ameerika Ühendriikide hävituslennuk, mida kasutati peamiselt teises maailmasõjas ja Korea sõjas. Selle konstrueeris ning seda tootis algul ettevõte Vought, kuid suure nõudluse tõttu sõlmiti hiljem tootmislepingud ka Goodyeari ja Brewsteriga.

Corsairi kasutati peamiselt lennukikandjapõhise lennukina, teises maailmasõjas kasutasid seda suurtes kogustes nii Ameerika Ühendriikide merevägi kui merejalavägi. See oli sõja üks võimekamatest hävitaja-pommitajatest. Jaapani lendurite seas oli Corsair kardetud, ühe Corsairiga õnnestus hävitada keskmiselt 11 vastase lennukit.

Pärast teist maailmasõda leidis Corsair kasutust Korea sõjas ning Prantsuse koloniaalsõdades Indohiinas ja Alžeerias. Lennuk oli mitmes riigis teenistuses kuni 1980. aastateni.

Esimene Corsairi prototüüp jõudis Ameerika Ühendriikide mereväe kätte 1940. aastal ning viimane lennuk toimetati prantslastele 1953. aastal, kokku valmistati üle 12 500 sellise hävitaja, sealhulgas 16 eri mudelina. Ükski teine Ameerika Ühendriikide kolbmootoriga hävitaja nii kaua tootmises püsinud ei ole.

## Kasutajad
*  Ameerika Ühendriigid
* 
* 
* 
* 
* 
* 

## Vaata ka
* LTV A-7 Corsair II
* Goodyear F2G Corsair
* Focke-Wulf Fw 190
* Grumman F6F Hellcat
* Grumman F8F Bearcat
* Republic P-47 Thunderbolt
* Hawker Sea Fury
* Kawanishi N1K
* Nakajima Ki-84
* Teise maailmasõja lennukite loend
* Ameerika Ühendriikide sõjalennukite loend
Örebro koolitulistamine

**Örebro koolitulistamine** toimus 4. veebruaril 2025 Örebros Risbergska koolis (täiskasvanute jaoks mõeldud õppeasutuses).

Päeva lõpuks teatati, et koos kuriteo toimepanijaga hukkus 11 inimest ja seda on nimetatud kõige hullemaks massimõrvaks tänapäeva Rootsi ajaloos. Tulistamine algas umbes kell 12.30.

Tulistaja, 35-aastane mees, polnud politseile varem teada. Ta suri koolitulistamises. Arvatakse, et ta on seni tegutsenud üksi. Juhtumi ööl polnud motiiv veel selge, kuid politsei hinnangul terroriaktile seni viiteid ei ole.

Kohalik politsei ütles juhtunu õhtul toimunud pressikonverentsil, et ohvrite arv on 10 ringis ning seda ei saa juhtunu ulatuse tõttu toona veel täpsustada. Vaatamata sellele, et vägivald on Rootsis sagenenud, on koolimõrvad harvad.

Samal päeval avaldas ohvritele kaastunnet ka Eesti peaminister Kristen Michal.

## Viited
Bart De Wever

**Bart De Wever** (sündinud 21. detsembril 1970 Mortselis) on Belgia poliitik, ta on *Nieuw-Vlaamse Alliantie*i liige. Ta on 3. veebruarist 2025 Belgia peaminister.

Ta sündis aastal 1970 Mortselis (Antwerpeni provintsis), üles kasvas ta Kontichis (ka Antwerpeni provintsis). Ta on lõpetanud Leuveni Katoliikliku Ülikooli ajaloolasena.

Ta on 3. veebruarist 2025 Belgia peaminister.

## Isiklikku
Ta on abielus ja on nelja lapse isa.
DFS 230

**DFS 230** on Saksamaa sõjaväe laadungi(dessant-)purilennuk, mida Luftwaffe ja Wehrmacht kasutasid teises maailmasõjas. Selle konstrueerisid 1933. aastal Hans Jacobs, Henrich Voepel ja Adolf Wanner, kes töötasid  purilennukite arendusühistus DFS (Deutsche Forschungsanstalt für Segelflug). DFS230 esmalend toimus 1937. aastal. Kokku ehitati 1600 DFS230 purilennukit.

Peale piloodi mahutas DFS 230 üheksa sõdurit või langevarjurit purilennuki kere keskosas paiknevatel istmetel (kuus näoga, neli seljaga lennusuunas). Üks eesistuv sõdur sai kasutada lennuki ainsat relva, kuulipildujat. Purilennuki varustuses oli ka pidurduslangevari maandumisteekonna lühendamiseks. DFS230 pardale sai võtta kuni 1,2 tonnise lasti.

DFS230-l oli oluline osa operatsioonides Fort Ében-Émaelis, Kreeta lahingus ning Benito Mussolini vabastamisel. Lisaks kasutati seda Põhja-Aafrikas. Peamine kasutus oli siiski idarindel lendudel vaenlase piiramisrõngasse, näiteks Demjanski kotti, Holmi kotti, Stalingradi või Budapesti, tuues üksustele varustust. DFS230-si tehti kuni 1943. aastani.
DFS 230 pukseerimiseks kasutati lennukeid Ju 52 (vajadusel võeti sleppi korraga kaks purilennukit), He 111, Ju 87, Hs 126, Bf 110 või Bf 109.

## Tehnilised andmed

DFS230 kere oli õhukeseseinalistest terastorudest keevitatud sõrestikkonstruktsioon.
Üleni puitkonstruktsiooniga tiiva esiosa, profiili ninaosast tiivatalani, oli kaetud vineeriga, talast tiiva tagaservani riidega.https://www.ju52-halle.de/de/exponate/lastensegler-dfs-230
* Tiiva pindala: 41,3 m²
* Tiiva külgsuhe: 11,7
* Aerodünaamiline väärtus: 12 (täislastis)
* Tavaline sleppimiskiirus: 180 km/h
* Lubatud lauglemiskiirus: kuni 360 km/h
* Maandumiskiirus: 87 km/h
* Suurim lennukaal: 2,1 tonni
* Lastiruumi mõõtmed: 5,4 m x 0,7 m x 1,3 m

## Kasutajad
*  Saksamaa

## Vaata ka
* Hanna Reitsch
* Gotha Go 242
* Waco CG-4
* General Aircraft Hotspur
* Airspeed Horsa
* Slingsby Hengist
* Gribovski G-11
* Antonov A-7
* Teise maailmasõja lennukite loend
* Saksamaa sõjalennukite loend
* Saksamaa teise maailmasõja sõjalennukite loend
* Purilennukite loend

## Viited

## Allikad
* 
* 
* 
* 
* 
*
Republic-Ford JB-2

**Republic-Ford JB-2** on Ameerika Ühendriikide tiibrakett, koopia Saksa lendpommist V-1. See konstrueeriti aastal 1944 ning oli mõeldud liitlasvägede sissetungiks Jaapanisse, mis aga jäi ära ning seega ei kasutatud JB-2 sõjas kordagi. Samas oli JB-2 Ameerika Ühendriikide maaväe õhujõudude teise maailmasõja reaktiivpommiprojektidest edukaim. Pärast sõda võeti JB-2 aluseks tulevaste pind-pind raketisüsteemide väljatöötamiseks, nagu MGM-1 Matador ja MGM-13 Mace.

## Kasutajad
*  Ameerika Ühendriigid

## Vaata ka
* Fieseler Fi 103
* Interstate XBDR
* LBD Gargoyle
* 10H
* Wendover Air Force Base
* Holloman Air Force Base

## Allikad
* 
* 
* 
* 
* 
* Mindling, George, and Bolton, Robert, U.S. Air Force Tactical Missiles 1949–1969: The Pioneers, 2008, Lulu Press
* .
* 
* 
* 
* 
* 
*
Flak 30

:*Mitte segi ajada kahuriga [[10,5-cm Flak 38]].*

**Flak 30** on Saksa õhutõrjekahur, mida kasutati teises maailmasõjas. See oli Saksa põhiline kerge õhutõrjerelv ning sõja ajal enimtoodetud kahur.

## Kasutajad
* 
*  Kreeka
* 
* 
* 
*  Rumeenia
*  Saksamaa
* 
* 

## Vaata ka
* Õhutõrjekahurite loend
* MG 151
* MG FF
* 2 cm KwK 30
* 20 mm Polsten
* Breda 20/65 mod.35
* Hispano-Suiza HS.404
* Tüüp 98 20-mm õhutõrjeautomaatkahur
* Tüüp 2 20-mm õhutõrjeautomaatkahur
* M45 Quadmount

## Viited

## Kirjandus
* Gander, Terry and Chamberlain, Peter. *Weapons of the Third Reich: An Encyclopedic Survey of All Small Arms, Artillery and Special Weapons of the German Land Forces 1939-1945*. New York: Doubleday, 1979 
* Hogg, Ian V. *German Artillery of World War Two*. 2nd corrected edition. Mechanicsville, PA: Stackpole Books, 1997 

## Välislingid
* Flak 30 tulistamine ja rauavahetus (YouTube)
François Haxo

**Parun François Nicolas Benoît Haxo** (24. juuni 1774 Lunéville – 25. juuni 1838 Pariis) oli Prantsusmaa insener ja sõjaväelane (sh sõjaväeinsener).

## Elulugu
1793. aastal lõpetas ta Châlons-en-Champagne'i sõjakooli ja astus sõjaväkke. Tema fortifikatsiooni-alane tegevus Itaalias äratasid Napoleoni tähelepanu, kes teda süstemaatiliselt edutas ja andis vastutusrikkaid ülesandeid.

1807. aastal lähetati ta uuendama Konstantinoopoli kindlustusi. Hispaania sõjakäigul Zaragoza piiramise ajal tehtu eest ülendati ta koloneliks. 1810. aastal sai ta Wagrami lahingus tegutsemise eest brigaadikindrali auastme. Ta tegutses ka Lleida, Mequinenza ja Tortosa piiramisel.

Enne Napoleoni Venemaa-sõjakäiku tegeles Haxo 1812. aastal kindlustuste tugevdamisega Pommeris, Sileesias ja Poolas. Sõjakäigu ajal viibis ta peakorteris. Ta osales Smolenski ja Borodino lahingus.

Juba Prantsuse vägede taganemisel uuendas ta 1813. aastal enne piiramisi Hamburgi ja Dresdeni kindlustisi. Kulmi lahingus langes ta haavatuna vangi. Pärast Bourbonide esimest restauratsiooni sai temast kuningliku kaardiväe inseneride ülem. Napoleoni 100 päeva ajal oli Haxo koos Napoleoniga, võttis osa Waterloo lahingust.

Ta jäi Bourbonide teise restauratsiooni järel sõjaväkke pioneeriväe peainspektoriks ja andis suure panuse Prantsuse kindlustiste ehitusse ja moderniseerimisse.

1832. aastal juhtis ta Antwerpeni tsitadelli piiramist. Aastal 1838 töötas ta välja Pariisi kindlustamise projekti.

## Haxo kasematt
Tema leiutatud on nn Haxo kasematt. See on tagant avatud, et oleks parem ventilatsioon. Eest ja pealt on kasematt kaitstud pinnasekihiga, esiküljes läbivad pinnasekihti ainult laskeavad. Avatud tagaosa võimaldab veel loobuda püssirohusuitsu väljatõmbeavadest esiosas, mis oluliselt suurendab esiosa vastupanuvõimet suurtükitulele.

## Tunnustus
*1811 parunitiitel
*1833 Auleegioni Suurrist

## Viited

## Kirjandus
*Gabriel Mengin. "*Notice nécrologique sur le lieutenant-général Baron Haxo*". // Spectateur militaire. Bourgogne & Martinet. Paris 1838

## Välislingid

*Haud Pariisi Père-Lachaise'i kalmistul
Michael Turner

**Michael Stanley Turner** (sündinud 29. juulil 1949 Los Angeleses) on ameerika astrofüüsikateoreetik ja kosmoloog.

Ta on lõpetanud 1971. aastal California Tehnoloogiainstituudi bakalaureusekraadiga füüsikas ja saanud 1978. aastal Stanfordi Ülikoolist doktorikraadi (PhD) füüsikas.

Turner on Chicago Ülikooli füüsika emeriitprofessor. Varem on ta olnud samas professor (alates 1985) ja Kavli kosmoloogilise füüsika instituudi direktor (2010–2019).

Turner aitas luua interdistsiplinaarse valdkonna, mis ühendab kosmoloogia ja osakestefüüsika, et mõista Universumi päritolu ja arengut. Tema uurimistöö keskendub Universumi varaseimatele hetkedele ning ta on andnud oma panuse inflatsioonilise kosmoloogia, osakeste tumeaine (*particle dark matter*) ja struktuuri kujunemisse, Suure Paugu nukleosünteesi teooriasse ja tumeenergia olemusse.

Tõi teaduskirjandusse termini "tumeenergia".

## Tunnustus
*1996 – valiti Ameerika Kunstide ja Teaduste Akadeemia liikmeks
*1997 – valiti USA Riikliku Teaduste Akadeemia liikmeks
*1997 – Lilienfeldi auhind
*2017 – valiti Ameerika Filosoofiaseltsi liikmeks

## Viited
Ida-Viru Investeeringute Agentuur

**Ida-Viru Investeeringute Agentuur** (lühend **IVIA**) on avaliku sektori arendusorganisatsioon, mille eesmärk on kaasa aidata uute töökohtade loomisele Ida-Viru maakonnas. Sihtasutuse peamine tegevusvaldkond on tööstusparkide arendamine. Asutus kuulub Regionaal- ja Põllumajandusministeeriumi haldusalasse, riigi kõrval on kaasasutajad Jõhvi Vallavalitsus, Kohtla-Järve Linnavalitsus, Lüganuse Vallavalitsus ja Narva Linnavalitsus.

Sihtasutus on arendanud üle 300 hektari tööstuslikke territooriume Jõhvis, Narvas, Kohtla-Järvel ja Kiviõlis.

## Viited

## Välislingid
* IVIA koduleht
Martin Klöker

**Martin Klöker** (sündinud 1966 Wuppertalis) on saksa kirjandusajaloolane ja germanist, Eesti- ja Liivimaa vanema saksakeelse kirjanduse uurija.

Ta lõpetas Osnabrücki ülikooli keele- ja kirjandusteaduse eriala magistriõppe 1993. aastal ning germanistika doktoriõppe 2004. aastal (*cum laude*) dissertatsiooniga "Literarisches Leben in Reval in der ersten Hälfte des 17. Jahrhunderts. Institutionen der Gelehrsamkeit und Dichten bei Gelegenheit." Alates 1990. aastast töötas ta samas ülikoolis varauusaja kultuuriajaloo interdistsiplinaarses instituudis teadurina, sh 1996–2010 professor Klaus Garberi juhendamisel teemal "Personaalse juhukirjanduse kogumine ja käsitlemine".

Martin Klökeri peamised uurimisvaldkonnad on saksa kirjanduse ja kultuuri ajalugu Baltimaades selle rahvusvahelises põimumises: varauusaja kirjanduslik kultuur (hilishumanism, barokk, valgustus), raamatulugu ja bibliograafia, haridus-, mentaliteedi- ja argiajalugu ning kirjanduslikud väikevormid (juhuluule) ja tarbekirjandus (protokollid).

Alates 2013. aastast töötab Martin Klöker Eesti Teaduste Akadeemia Underi ja Tuglase Kirjanduskeskuses vanemteadurina, 2023. aastast juhtivteadurina. Ta on Balti Ajaloo Komisjoni (Baltische Historische Kommission) liige.

Martin Klöker on raamatusarja "Baltische Literarische Kultur" (LIT Verlag Berlin-Münster) rajaja ja peatoimetaja. Temalt on ilmunud üle 100 teadusartikli ja allikapublikatsiooni, muu hulgas on ta käsiraamatu "Handbuch des personalen Gelegenheitsschrifttums in europäischen Bibliotheken und Archiven" Tartu (kd. 8), Tallinna (kd. 7) ja Riia (kd. 12–15) köidete koostaja.

## Tunnustus

2025 Eesti Vabariigi teaduspreemia humanitaarteaduste alal (koos Kristi Viidinguga) tööde tsükli "Eesti- ja Liivimaa varauusaja mitmekeelse kirjanduskultuuri empiiriline rekonstrueerimine, kontekstualiseerimine ja mõtestamine" eest.

## Teoseid
* Literarisches Leben in Reval in der ersten Hälfte des 17. Jahrhunderts. Institutionen der Gelehrsamkeit und Dichten bei Gelegenheit." Teil 1: Darstellung, Teil 2: Bibliographie der Revaler Literatur. Drucke von den Anfängen bis 1657" (tõlge eesti keelde 2014: Tallinna kirjanduselu 17. sajandi I poolel (1600–1656). Haridusinstitutsioonid ja juhuluuletamine. Tallinn: TA kirjastus, tõlkinud Kristi Viiding)

## Välislingid
* Martin Klöker Eesti Teadusinfosüsteemis
* Martin Klöker Eesti TA Underi ja Tuglase Kirjanduskeskuse kodulehel
Andreas Hiiemägi

**Andreas Hiiemägi** (sündinud 18. augustil 2000) on eesti motokrossisõitja.

Hiiemägi hakkas motokrossiga tegelema 2006. aastal, kui tema karjäär algas Sinivoore krossirajal 50cc klassis. Hiiemägi on esindanud Eestit rahvusvahelistel võistlustel.

2012. aastal tuli Hiiemägi esimest korda Eesti meistriks motokrossis ja pälvis Eesti parima noormotosportlase auhinna. Kirde-Euroopa tsooni motokrossi meistrivõistlustel 65cc klassis saavutas etapivõidud nii Eestis, Leedu, Valgevenes kui ka Lätis. Kümne parima sõitja seas pääses Euroopa meistrivõistluste finaali Inglismaal, kus sai 10. koha.

2014. aastal saavutas ta Eesti meistrivõistlustel teise koha ning tuli Läti meistriks motokrossis. Mitu esikohta sai ta ka Kirde-Euroopa meistrivõistlustel. Viimasel etapil võitis ta Lätis Stelpe krossirajal toimunud Kirde-Euroopa meistrivõistlused, olles parim mõlemas sõidus, ning kümne parima sõitja seas pääses Euroopa meistrivõistluste finaali, mis toimusid Soomes, Hyvinkää krossirajal. Finaalis lõpetas 11. kohal.

2015. aastal sai ta Austrias Riedi krossirajal ADAC Saksamaa lahtiste motokrossi meistrivõistluste etapil Junior Cup klassis seitsmenda koha.

2016. ja 2017. aastal tuli nii Eesti kui ka Läti meistriks motokrossis.

2017. aasta juunioride motokrossi maailmameistrivõistlustel Langelil saavutas ta 125cc klassis 13. koha. Finaalsõidus tuli kuuendaks.

## Viited

## Välislingid
* Andreas Hiiemägi YouTube'is
* ERR Sport tulemused
Churchill (tank)

**Churchill** on Suurbritannia jalaväetank. Seda kasutati teises maailmasõjas, kus see oli tuntud paksu soomuse ning hea maastikuläbivuse poolest. Selle põhjal on konstrueeritud mitmeid eriotstarbelisi sõidukeid. See oli liitlasvägede üks raskematest tankidest.

Churchill projekteeriti arvates, et teine maailmasõda Euroopas tuleb sarnane esimesele maailmasõjale ning seega peavad sõidukid raskel maastikul võimalikult hästi hakkama saama. Churchilli hakati tootma kiirustades, kuna kardeti Saksamaa rünnakut ning seetõttu ilmnesid sellel alguses mitmed puudused. Alles hilisemad mudelid saadi lahinguväljal hästi tööle, viimane mudel oli seitsmes ehk Mark VII.

Briti ja Rahvaste Ühenduse väed kasutasid Churchilli Põhja-Aafrikas, Itaalias ja Loode-Euroopas. Lisaks saadeti 344 tanki Nõukogude Liidule ja 250 olid kasutuses idarindel.

## Kasutajad
* 
*  Briti India
* 
*  Iraak
*  Kanada
* 
* 
* 
* 

## Vaata ka
* Matilda II
* Excelsior (tank)
* Sherman T14
* M6 (rasketank)
* KV (tank)
* Tiger I
* Tiger II

## Viited

## Allikad
* 
* 
* 
* 
* 
* 
* 
* 
* 
* 
*  
*
Sergei Koroljov (riigiametnik)

**Sergei Borissovitš Koroljov** (vene keeles Сергей Борисович Королёв; sündinud 25. juulil 1962 Frunzes Kirgiisi NSV-s) on Venemaa riigiametnik.

2010. aastate alguses oli ta kaitseminister Anatoli Serdjukovi nõunik, seejärel asus tööle Venemaa Föderatsiooni Föderaalsesse Julgeolekuteenistusse (FSB), kus oli algul sisejulgeoleku valitsuse ülem ja 2016. aastast majandusjulgeoleku teenistuse juht. 

Veebruaris 2021 määrati kindralpolkovnik Koroljov FSB direktori esimeseks asetäitjaks. Juulis 2021 anti talle armeekindrali auaste. Ülendamine vormistati president Vladimir Putini kinnise seadlusega.

## Viited
Bellini

**Bellini** on Prosecco veinist ja virsiku püreest või nektarist valmistatud kokteil.

Jook pärineb Veneetsiast ja on nimetatud kunstnik Giovanni Bellini järgi.

## Vaata ka
* Itaalia köök

## Viited